CELEX: 31994D0207
Language: el
Date: 1994-04-12 00:00:00
Title: 94/207/ΕΚ: Απόφαση του Συμβουλίου της 12ης Απριλίου 1994 για τροποποίηση της απόφασης 89/631/ΕΟΚ για κοινοτική χρηματοδοτική συμμετοχή στις δαπάνες στις οποίες υποβάλλονται τα κράτη μέλη προκειμένου να εξασφαλίσουν την τήρηση του κοινοτικού συστήματος για τη διατήρηση και τη διαχείριση των αλιευτικών πόρων

Avis juridique important

|

31994D0207

94/207/ΕΚ: Απόφαση του Συμβουλίου της 12ης Απριλίου 1994 για τροποποίηση της απόφασης 89/631/ΕΟΚ για κοινοτική χρηματοδοτική συμμετοχή στις δαπάνες στις οποίες υποβάλλονται τα κράτη μέλη προκειμένου να εξασφαλίσουν την τήρηση του κοινοτικού συστήματος για τη διατήρηση και τη διαχείριση των αλιευτικών πόρων  

Επίσημη Εφημερίδα αριθ. L 101 της 20/04/1994 σ. 0009 - 0011 Φινλανδική ειδική έκδοση: Κεφάλαιο 4 τόμος 6 σ. 0055  Σουηδική ειδική έκδοση: Κεφάλαιο 4 τόμος 6 σ. 0055 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 12ης Απριλίου 1994 για τροποποίηση της απόφασης 89/631/ΕΟΚ για κοινοτική χρηματοδοτική συμμετοχή στις δαπάνες στις οποίες υποβάλλονται τα κράτη μέλη προκειμένου να εξασφαλίσουν την τήρηση του κοινοτικού συστήματος για τη  διατήρηση και τη διαχείριση των αλιευτικών πόρων (94/207/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η χρησιμοποίηση συστημάτων συνεχούς εντοπισμού σκαφών, που λειτουργούν από βάση εδάφους ή από δορυφόρο και χρησιμοποιούν δορυφορικές επικοινωνίες για τη διαβίβαση δεδομένων, καθώς και, ενδεχομένως, συστημάτων εντοπισμού με αυτόματο καταγραφέα θέσης,  μπορούν να συμβάλλουν στην αισθητή βελτίωση του καθήκοντος ελέγχου το οποίο πρέπει να εκπληρούν τα κράτη μέλη στα πλαίσια του κοινοτικού συμφέροντος- ότι, για το σκοπό αυτό, το Συμβούλιο θα αποφασίσει, πριν από την 1η Ιανουαρίου 1996, σχετικά με την  εφαρμογή τέτοιων συστημάτων, κατόπιν της υλοποίησης από τα κράτη μέλη, πριν από τις 30 Ιουνίου 1995, πειραματικών σχεδίων, για ορισμένες κατηγορίες κοινοτικών αλιευτικών σκαφών, όπως αυτά που αναφέρονται στο άρθρο 3 του κανονισμού (ΕΟΚ) αριθ. 2847/93  του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (4)- ότι έχει σημασία η συμβολή, σε κοινοτικό επίπεδο, στην εκτέλεση εκ μέρους των κρατών μελών, πειραματικών σχεδίων, σύμφωνα με τους όρους που προβλέπονται στο άρθρο 3 του εν λόγω κανονισμού- ότι θα πρέπει, κατά συνέπεια, να προβλεφθεί, κατ' εξαίρεση, μια  ενισχυμένη συμμετοχή της Κοινότητας στις επιλέξιμες δαπάνες που καταβάλλονται από τα κράτη μέλη για την πραγματοποίηση των εν λόγω σχεδίων για περιορισμένο χρονικό διάστημα, που λήγει την ημερομηνία που προβλέπεται στο εν λόγω άρθρο, και να προβλεφθούν,  επιπλέον, οι αντίστοιχες διοικητικές ημερομηνίες λήξεως- ότι, θα πρέπει, κατά συνέπεια, να τροποποιηθεί η απόφαση 89/631/ΕΟΚ του Συμβουλίου της 27ης Νοεμβρίου 1989 για κοινοτική χρηματοδοτική συμμετοχή στις δαπάνες στις οποίες υποβάλλονται τα κράτη μέλη προκειμένου να εξασφαλίσουν την τήρηση του κοινοτικού  συστήματος για τη διατήρηση και τη διαχείριση των αλιευτικών πόρων (5),  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η απόφαση 89/631/ΕΟΚ τροποποιείται ως εξής:  1. Προστίθενται τα ακόλουθα άρθρα:  "Άρθρο 2α 1. Ωστόσο, η Κοινότητα συμμετέχει, κατ' εξαίρεση, σε ποσοστό 100 %, στις επιλέξιμες δαπάνες που πραγματοποιούν τα κράτη μέλη για την εφαρμογή των πειραματικών σχεδίων, όπως αυτά αναφέρονται στο άρθρο 3 του κανονισμού (ΕΟΚ) αριθ. 2847/93 του Συμβουλίου  της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (6)(), σχετικά με τη χρησιμοποίηση συστημάτων συνεχούς εντοπισμού σκαφών, που λειτουργούν από βάση εδάφους ή από δορυφόρο και χρησιμοποιούν δορυφορικές  επικοινωνίες για τη διαβίβαση δεδομένων, καθώς και, ενδεχομένως, συστημάτων εντοπισμού με αυτόματο καταγραφέα θέσης.  2. Οι επιλέξιμες δαπάνες των κρατών μελών αφορούν τη χρηματοδότηση της εφαρμογής πειραματικών σχεδίων που αναφέρονται στην παράγραφο 1 κατά την περίοδο που περιλαμβάνεται μεταξύ της 1ης Ιουνίου 1994 και της 1ης Ιουνίου 1995, σύμφωνα με τους όρους που  αναφέρονται στο παράρτημα α.  Άρθρο 2β 1. Τα κράτη μέλη που επιθυμούν να επωφεληθούν, βάσει του άρθρου 2α, κοινοτικής συμμετοχής στη χρηματοδότηση των δαπανών τους, απευθύνουν στην Επιτροπή, πριν από τις 15 Απριλίου 1994, πρόγραμμα που περιλαμβάνει τις πληροφορίες που διευκρινίζονται στο  σημείο 2 του παραρτήματος α.  2. Η Επιτροπή αποφασίζει, πριν από τις 15 Ιουνίου 1994, σύμφωνα με τη διαδικασία που προβλέπεται στο άρθρο 18 του κανονισμού (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την  υδατοκαλλιέργεια (7)(), σχετικά με τη συμμετοχή της Κοινότητας στις δαπάνες των ετών 1994 και 1995 στα πλαίσια του άρθρου 1α, καθώς και για την επιλεξιμότητα των δαπανών και τους όρους που, ενδεχομένως, συνοδεύουν τη συμμετοχή.  " 2. Προστίθεται το παράρτημα που εμπεριέχεται στο παράρτημα της παρούσας απόφασης.   Άρθρο 2  Η παρούσα απόφαση απευθύνεται στα κράτη μέλη.  Λουξεμβούργο, 12 Απριλίου 1994.  Για το Συμβούλιο Ο Πρόεδρος Φ. ΚΩΝΣΤΑΝΤΙΝΟΥ  (1) ΕΕ αριθ. C 334 της 9. 12. 1993, σ. 2.  (2) ΕΕ αριθ. C 91 της 28. 3. 1994.  (3) Γνώμη που διατυπώθηκε στις 23 Φεβρουαρίου 1994 (δεν έχει ακόμα δημοσιευθεί στην Επίσημη Εφημερίδα).  (4) ΕΕ αριθ. L 261 της 20. 10. 1993, σ. 1.  (5) ΕΕ αριθ. L 364 της 14. 12. 1989, σ. 64. Απόφαση όπως τροποποιήθηκε τελευταία από την απόφαση 92/393/ΕΟΚ (ΕΕ αριθ. L 213 της 27. 7. 1992, σ. 35).  (6)() ΕΕ αριθ. L 261 της 20. 10. 1993, σ. 1.  (7)() ΕΕ αριθ. L 389 της 31. 12. 1992, σ. 1.    ΠΑΡΑΡΤΗΜΑ  "ΠΑΡΑΡΤΗΜΑ α Όροι χρηματοδότησης που αναφέρονται στο άρθρο 2α 1. Οι επιλέξιμες δαπάνες των κρατών μελών, που αναφέρονται στο άρθρο 2α παράγραφοι 1 και 2, αφορούν τη χρηματοδότηση:  - πειραματικών σχεδίων σχετικά με τη χρησιμοποίηση συστημάτων συνεχούς εντοπισμού σκαφών,  - πειραματικών σχεδίων σχετικά με σύστημα εντοπισμού με αυτόματο καταγραφέα θέσης.  2. Το πρόγραμμα που αναφέρεται στο άρθρο 2β παράγραφος 1, απαριθμεί τις δαπάνες που αναφέρονται στο σημείο 1. Καθορίζει, ιδίως:  α) τον κατάλογο των σκαφών, και τα τεχνικά τους χαρακτηριστικά, που θα εξοπλισθούν στα πλαίσια της εφαρμογής των πειραματικών σχεδίων που αναφέρονται στο σημείο 1- β) τα τεχνικά χαρακτηριστικά των εξοπλισμών:  - που θα εγκατασταθούν στα σκάφη που συμμετέχουν σε πειραματικό σχέδιο,  - που δύνανται να επιτρέψουν από ένα χερσαίο σταθμό την καταγραφή, βάσει πληροφορικής, των πληροφοριών που διαβιβάζονται ή συλλέγονται από τα αλιευτικά σκάφη, ανεξαρτήτως των υδάτων όπου αλιεύουν ή του λιμένος στον οποίο ευρίσκονται,  - που επιτρέπουν, στο κράτος της σημαίας -στα πλαίσια της συνεργασίας μεταξύ κρατών μελών και της Επιτροπής- τη στιγμιαία και αυτόματη ανακοίνωση των πληροφοριών σχετικά με τα σκάφη του στις αρμόδιες αρχές του κράτους μέλους, στα ύδατα του οποίου  αλιεύουν τα εν λόγω σκάφη- γ) στα πλαίσια της εφαρμογής του συστήματος εντοπισμού με αυτόματο καταγραφέα της θέσης, της εγγύησης που παρέχει το κράτος μέλος με την εφαρμογή διαδικασίας συλλογής των στοιχείων και τη συγκέντρωσή τους σε σύστημα πληροφορικής- δ) το κόστος των εξοπλισμών και τον προβλεπόμενο τρόπο πληρωμής- ε) το λειτουργικό κόστος που αφορά την πραγματοποίηση των εγκριθέντων πειραματικών σχεδίων- στ) το χρονοδιάγραμμα των προβλεπόμενων δαπανών.  3. Η Επιτροπή αξιολογεί τις αιτήσεις των διαφόρων κρατών μελών σύμφωνα, ιδίως, με τα ακόλουθα κριτήρια:  - τον αριθμό των σκαφών,  - τα συμπληρωματικά πειραματικά σχέδια που επικεντρώνονται, ενδεχομένως, στους αλιευτικούς στόλους, οι δραστηριότητες των οποίων υποβάλλονται σε περιορισμό των αλιευτικών προσπαθειών,  - τα πειραματικά σχέδια που αφορούν σκάφη μεγάλων διαστάσεων.  4. Τα κράτη μέλη υποβάλλουν την αίτησή τους για επιστροφή πριν από την 1η Οκτωβρίου 1995.  Η επιστροφή των δαπανών και η καταβολή προκαταβολών πραγματοποιούνται μόνο στο βαθμό που έχουν τηρηθεί οι διατάξεις των οδηγιών σχετικά με το συντονισμό των διαδικασιών σύναψης κρατικών συμβάσεων δημοσίων έργων και προμηθειών, υπό την έννοια ότι τα  πιστοποιητικά πληρωμής πρέπει να αναφέρονται στις προκηρύξεις σύναψης κρατικών συμβάσεων, που δημοσιεύονται στην Επίσημη Εφημερίδα των Ευρωπαϊκών Κοινοτήτων. Σε περίπτωση μη δημοσιεύσεως των προκηρύξεων στην Επίσημη Εφημερίδα των Ευρωπαϊκών Κοινοτήτων,  ο δικαιούχος πιστοποιεί ότι οι κρατικές συμβάσεις έχουν συναφθεί σύμφωνα με την κοινοτική νομοθεσία.  Η Επιτροπή δύναται να ζητήσει κάθε πληροφορία που θεωρεί αναγκαία για να εκτιμήσει την τήρηση της κοινοτικής νομοθεσίας στον τομέα των κρατικών συμβάσεων.  5. Τα κράτη μέλη παρέχουν στην Επιτροπή όλες τις πληροφορίες τις οποίες δύναται να τους ζητήσει κατά την εκτέλεση των καθηκόντων που της αναθέτει η παρούσα απόφαση.  Το αργότερο στις 31 Αυγούστου 1995, κάθε κράτος μέλος υποβάλλει στην Επιτροπή έκθεση αξιολόγησης σχετικά με την εφαρμογή του ή των πειραματικών σχεδίων, τα οποία χρηματοδοτεί η Κοινότητα βάσει της παρούσας απόφασης.  Το παρόν σημείο εφαρμόζεται με την επιφύλαξη του άρθρου 29 του κανονισμού (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής."